Ministarstvo pravde Bosne i Hercegovine

**Ministarstvo pravde Bosne i Hercegovine** (**MPR**) jedno je od devet ministarstava u sastavu vijeća ministara Bosne i Hercegovine, nadležno za pravosuđe u Bosni i Hercegovini. Službeno sjedište ministarstva pravde Bosne i Hercegovine nalazi se u zgradi prijateljstva između Grčke i Bosne i Hercegovine na Trgu Bosne i Hercegovine u Sarajevu, dok se na čelu ministarstva pravde Bosne i Hercegovine trenutno nalazi Davor Bunoza (HDZ BiH).

Do 2002. godine za nadležnosti pravosuđa u Bosni i Hercegovini zaduženi su bili ministarstvo pravde Federacije Bosne i Hercegovine i ministarstvo pravde Republike Srpske. Nakon općih izbora u Bosni i Hercegovini 2002. godine i formiranju nove vlade u Bosni i Hercegovini, za pravosuđe na području Bosne i Hercegovine počelo je djelovati ministarstvo pravde Bosne i Hercegovine.

## Historija 
Nakon isticanja nezavinosti Bosne i Hercegovine 1992. godine od Socijalističke federativne republike Jugoslavije (SFRJ) na nivou novonastale Republike Bosne i Hercegovine počelo je djelovati ministarstvo pravde Republike Bosne i Hercegovine.

Nakon kraja rata u Bosni i Hercegovini i potpisavanja dejtonskog mirovnog sporazuma 1995. godine za pravosuđe u Bosni i Hercegovini počeli su djelovati ministarstvo pravde Federacije Bosne i Hercegovine i ministarstvo pravde RS.

7 godina kasnije, 2002. godine je nakon formiranja vlade na nivou Bosne i Hercegovine između Stranke za Bosnu i Hercegovinu (SBiH), Hrvatske demokratske zajednice Bosne i Hercegovine (HDZ BiH) i Saveza nezavisnih socijaldemokrata (SNSD) počelo djelovati ministarstvo pravde Bosne i Hercegovine, a za ministra je tada izabran Slobodan Kovač (SDS).

## Nadležnosti 
Glavna osoba u ministarstvu pravde Bosne i Hercegovine je ministar ili ministrica pravde Bosne i Hercegovine, ko ima pravo na jednog pomoćnika i jednog sekretara.

U sistemu Bosne i Hercegovine pravosuđe je prvenstveno u rukama entiteta. Nadležnosti pravde Bosne i Hercegovine su administrativne funkcije vezane za pravosudne organe na državnom nivou, međunarodnu i međuentitetsku pravosudnu saradnju u smislu međusobne pravne pomoći i kontaktu sa međunarodnim tribunalima, izrada odgavarajućih zakona i propisa za uređenje pitanja iz alineje, obezbjeđivanje da zakonodavstvo Bosne i Hercegovine i njegova prevodba na svim nivoima budu u skladu sa obavezama koje proizilaze iz međunarodnih sporazuma, saradnju sa ministarstvom vanjskih poslova Bosne i Hercegovine i entitetima na izradi bilateralnih i multiteralnih sporazuma, davanje smjernica i praćenje pravnog obrazovanja sa ciljem međuentitetske harmonizacije u toj oblasti i postupanje u skladu sa najboljim standardima, općenito djelovanje kao centralno koordinirajući organ za obezbjeđivanje usklađivenosti zakonodavstva i standarda pravosudnog sistema među entitetima, ekstradiciju, poslove upravne inspekcije nad izvršavanjem zakona koji se odnose na državne službenike i zaposlene organa uprave, upravni postupak i posebne upravne postupke i kancelarijsko poslovanje u organima uprave, pitanja udruženja građana, vođenje registra udruženja građana i nevladinih organizacija koje djeluju na području Bosne i Hercegovine, te za druge poslove i zadatke koje nisu u nadležnosti drugih ministarstava Bosne i Hercegovine, a srodni nadležnostima ministarstva pravde Bosne i Hercegovine.

Ministarstvo pravde nadležno je upravljati ovim pravosudnim instuticijama na nivou Bosne i Hercegovine:
* Sudska policija Bosne i Hercegovine,
* Sud Bosne i Hercegovine,
* Ustavni sud Bosne i Hercegovine,
* Pravobranilaštvo Bosne i Hercegovine.

## Organizacija 
Ministarstvo pravde Bosne i Hercegovine sastoji se od osam sektora, četiri ureda, dvoje odjeljenja, jedne pritvorske jedinice i jednog inspektorata. 
* Ured interne revizije 
* Sektor za kadrovske, opšte i finansijsko-materijalne poslove
* Sektor za pravosudne organe 
* Sektor za izvršenje krivičnih sankcija i rad kaznene ustanove 
* Sektor za međunarodnu i međuentitetsku pravnu pomoć i saradnju
* Sektor za upravu
* Upravni inspektorat
* Sektor za strateška planiranja, koordinaciju pomoći i evropske integracije
* Pritvorska jedinica Zavoda za izvršenje krivičnih sankcija (sa odjeljenjem Zavodske policije na državnom nivou)
* Sektor za pravnu pomoć i razvitak civilnog društva
* Sektor za krivičnu pomoć i edukaciju u krivičnim stvarima pred Sudom Bosne i Hercegovine
* Ured za registar zaloga i informatizaciju
* Odjeljenje sudske policije

## Spisak ministara 
## Reference 
## Vanjski linkovi 
* 

Kategorija:Institucije Bosne i Hercegovine
*
Kategorija:Pravo u Bosni i Hercegovini